2014. december 31. napján folyamatban lévő peres ügyek:

* A Kft. Felperes által, Tata Város Önkormányzata alperes ellen, földhasználati jog és telki szolgalmi jog megállapítása iránt indított per, a Tatai Járásbíróság előtt van folyamatban újra I. fokon. Fenti használati jogokért az Önkormányzat viszont keresetében ellenértéket kért.

A pertárgy értéke: 2 000 E Ft

* Táncsics Mihály u. 16. Társasházközösség tagjai (Tata Város Önkormányzata is tag) és társai alperesek ellen, a Zrt. felperes pert indított átjárási szolgalmi jog megállapítása iránt, mely per folyamatban van II. fokon, a Tatabányai Törvényszék előtt. A pertárgy értéke: 150 E Ft.
* A Kft. felperes által Tata Város Önkormányzata alperes ellen, 22 000 E Ft kártérítés megfizetése és járulékai iránt indított, perben meghozott közbenső ítélet született, melyelleni fellebbezés folytán a Győri Ítélőtáblán van folyamatban II. fokon.
* Tata Város Önkormányzata felperesnek, alperes ellen felépítmény elbontása iránt indított pere a Tatai Járásbíróságon van folyamatban I. fokon.
* Tata Város Önkormányzata felperesnek, Bt. és társa alperesek ellen bérleti díj és járulékai megfizetése iránt indított per a Tatabányai Törvényszéken van folyamatban I. fokon. A pertárgy értéke: 3 254 E Ft.
* Felperes Tata Város Önkormányzata alperes ellen tulajdonjog és földhasználati jog megállapítása iránt indított per a Tatabányai Törvényszéken van folyamatban II. fokon. A pertárgy értéke: 2 140 E Ft.
* A Kft. felperesnek, Tata Város Önkormányzata alperes ellen, pénzkövetelés iránt indított per a Tatabányai Törvényszéken I. fokon van folyamatban.
* Tata Város Önkormányzata felperes, az alábbiakban felsorolt alperesek ellen lakás kiürítése és bérleti díjtartozás megfizetése iránt indított pereket, melyek a Tatai Járásbíróságon I. fokon folyamatban vannak, vagy már született ítélet bennük, de az még nem jogerős, illetve a jogerős ítélet alapján a végrehajtási eljárás megindult:

|  |  |  |
| --- | --- | --- |
| Cím | Per értéke | Ügy állása |
| Szélkút u. 8. 1/3. | 59 564 Ft | szünetelés, eljárás folytatási kérelem |
| Szélkút u. 6. 1/1. | 169 649 Ft | ítélet lakáskiürítés, tartozás rendezés |
| Keszthelyi u. 1. 1/1. | 53 400 Ft | ítélet, tartozás rendezés |
| Szélkút u. 11. 1/3. | 100 883 Ft | végrehajtási eljárás elindítva |
| Szélkút u. 11. fsz. 1. | 137 620 Ft | ítélet, tartozását rendezte |
| Kazincbarcikai u. 21/2. | 42 164 Ft | ítélet, tartozását rendezte |
| Kossuth tér 8. | 72 515 Ft | szünetelés, eljárás folytatási kérelem 2015. február 3. |
| Szélkút u. 4. 1/2. | 51 272 Ft | szünetelés |
| Szélkút u. 9. fsz. 2. | 60 867 Ft | szünetelés |
| Szomód, Felsőgyep | 225 500 Ft | közterület-használati díj tartozás, végrehajtási eljárás |
| Budapest, Virágvölgy u. 9. | 13 608 Ft | közterület-használati díj tartozás, végrehajtási eljárás |
| Budapest, József krt. 69. | 73 762 Ft | közterület-használati díj tartozás, végrehajtási eljárás |
| Tatabánya, Jókai Mór u. 29. | 123 761 Ft | közterület-használati díj tartozás, végrehajtási eljárás |
| Vasad, Ifjúság u. 28. | 11 469 Ft | közterület-használati díj tartozás, végrehajtási eljárás |
| Sopron, Templom u. 3. | 63 360 Ft | közterület-használati díj tartozás, vh. eljárás |
| Budapest, Ostrom u. 14. fsz.1. | 144 000 Ft | közterület-használati díj tartozás, vh. eljárás |
| Vasad, Ifjúság u. 28. | 115 200 Ft | közterület-használati díj tartozás, vh. eljárás |
| Tata, Kocsi u. 31. | 96 704 Ft | közterület-használati díj tartozás, vh. eljárás |
| Tata, Dadi u. 41. | 366 712 Ft | közterület-használati díj tartozás, vh. eljárás |
| Tata, Újhegyi u. 7. | 31 831 Ft | közterület-használati díj tartozás, vh. eljárás |
| Neszmély, Vízimolnár u. 32. | 171 072 Ft | közterület-használati díj tartozás, vh. eljárás |
| Tata, Zártkert 15800/2 | 42 625 Ft | közterület-használati díj tartozás, vh. eljárás |
| Tata, Naszályi u. 15660 | 55 321 Ft | közterület-használati díj tartozás, vh. eljárás |
| Tata, Kiss Ernő u. 52. | 63 025 Ft | közterület-használati díj tartozás |

* A Tatabányai Törvényszék 2013. október 22. napján kelt, 20.G.40.032/2010/98. számú ítéletében, felperes, Tata Város Önkormányzattal, mint alperessel szemben indított perben helyt adott felperes követelésének, és alperest kötelezte 72 483 303.- Ft tőke, és annak 2009. május 19. napjától a kifizetésig terjedő, a Ptk. 301/A.§ (2) bekezdés szerinti kamatok, valamint 3 682 814.- Ft első fokú perköltség, megfizetésére. Az ítélet ellen fellebbezést nyújtottunk be, ugyanakkor a Győri Ítélőtábla Gf.II.20.305/2013/8. ítéletével helyben hagyta az első fokú bíróság döntését, és további 635 000.- Ft másodfokú perköltség megfizetésére kötelezte az Önkormányzatot. Az ítélet végrehajtásra került, ugyanakkor az ellen felülvizsgálati kérelemmel éltünk a Kúria felé.

A per jelenleg folyamatban van.

* Tata Város Önkormányzata, mint I. r. felperes, és a Tatai Közös Önkormányzati Hivatal, mint II. r. felperes, alperes ellen keresetet indított, mivel alperes a facebookon közzétett nyilatkozatával felperesek jóhírnevét megsértette. A keresetben a felperesek kérték a Törvényszéktől hogy a jogsértést állapítsa meg, a jogsértőt szólítsa fel a jogsértés abbahagyására, és tiltsa el a további jogsértésektől, kötelezze a jogsértőt elégtételre megfelelő nagy nyilvánosság előtt a saját költségére, valamint kötelezze a jogsértőt 5 000 000.- Ft, azaz ötmillió forint összegű sérelemdíj megfizetésére. A Tatabányai Törvényszék 20.P.21.437/2014/5. számú, még nem jogerős ítélettel részben helyt adott felperesek keresetének, annyiban nem adott helyt neki, hogy az 5 000 000.- Ft összegű sérelemdíj helyett 50-50 000 Ft összegű sérelemdíj megfizetésére kötelezte alperest.
* Tata Város Önkormányzata keresetet indított az ellen a 2014. január 22-én közzétett „Közpénzből vásárolt telket az eladósodott tatai önkormányzat” című cikkben közölt valótlan tényállítások helyreigazítása miatt. Először a Fővárosi Törvényszék 70.P.20.652/2014/6. sz. ítéletével, majd a Fővárosi Ítélőtábla 2.Pf.20.824/4. sz. ítéletével utasította el keresetünket, amelyekkel szemben felülvizsgálati kérelmet nyújtottunk be. Pénzkövetelés nincs.

A fenti cikket az internetes hírportál is megjelentette, vele szemben keresetet indítottunk, ami másod fokon szintén elutasításra került, így ezzel szemben is felülvizsgálati kérelemmel éltünk.Pénzkövetelés nincs.

A 2015. évben került megindításra a hivatal ellen két per, mind a kettő közigazgatási határozat felülvizsgálata iránt indult, ahol még tárgyalások sem kerültek megtartásra. Pénzkövetelés nincs.

* A Győri Ítélőtábla Pf.I.20.144/2014/3. sz. végzésével a sajtó-helyreigazítási pert megszüntette, amit Tata Város Önkormányzata indított a Kft. és a szerkesztő alperes ellen. A rendkívüli perorvoslat keretében az Önkormányzat felülvizsgálati kérelemmel élt, mely eljárás a Kúria Pfv.IV.21.590/2014. sz. alatt folyik.